
ΝΑΜΕΤΑΤΡΕΨΟΥΜΕ ΤΗΝ ΚΡΙΣΗ ΤΟΥ ΣΥΣΤΗΜΑΤΟΣ ΣΕ ΠΕΔΙΟ 
ΣΥΓΚΡΟΥΣΗΣ ΓΙΑ ΤΗΝ ΑΝΑΤΡΟΠΗ ΤΟΥ 


Μιλώντας για τη λεγόμενη χρηματοπιστωτική κρίση, η οποία ξέσπασε πρόσφατα 
εκκινώντας από τις ΗΠΙΑ και, χάρη στην έκταση και το βάθος της παγκοσμιοποίησης των 
αγορών, εξαπλώθηκε σε όλη την έκταση του πλανήτη προκαλώντας πλήθος αντιδράσεων 
πανικού απὀ τις ηγετικές οµάδες του κόσμου και νέων δυσβάστακτων επιπτώσεων πάνω στις 
εκμεταλλευόμενες και καταδυναστευόµενες κοινωνίες όπου γης, θα πρέπει να σημειώσουμε τα 
εξής: 

Η κρίση ξεκίνησε από την τεράστια υπερπαραγωγή κατοικίας στις ΗΠΙΑ χάρη στην 
πολιτική υποστήριξη της αμερικάνικης κυβέρνησης στην κατασκευαστική βιομηχανία στην 
οποία στηρίχθηκε µεγάλο ποσοστό της ανάπτυξης στις ΗΠΑ από το 2002. Για την προώθηση 
αυτής της υπερπαραγωγής στην αγορά, διαμορφώθηκε και υποστηρίχθηκε επίσης µια αντίστοιχη 
αγορά στεγαστικών δανείων υψηλού ρίσκου, τα οποία οι τράπεζες, για να µεγιστοποιήσουν τα 
κέρδη τους και να περιορίσουν το ρίσκο τους, τα τιτλοποίησαν και τα μετέτρεψαν σε επενδυτικά 
προϊόντα προωθώντας τα στα χρηματιστήρια όπου τα αγόρασαν πλήθος μεγάλων και μικρότερων 
επενδυτών, τράπεζες, χρηµατοπιστωτικά ιδρύματα και ιδιώτες, ασφαλιστικές εταιρείες, 
συνταξιοδοτικά ταµεία και άλλοι. Τα πακέτα αυτά έφθασαν να απλωθούν σε όλο τον πλανήτη. 
αντιπροσωπεύοντας τελικά γιγαντιαία ποσά και προσδοκίες κέρδους σε σχέση µε τις αρχικές 
οφειλές, οι οποίες ήταν δυσβάσταχτες για τα πλήθη των φτωχών δανειοληπτών και µε την 
πάροδο του χρόνου δεν μπορούσαν πια να αποπληρωθούν από τους οφειλέτες τους (ουκ αν 
λάβοις παρά του µη έχοντος) μετατρέποντας αυτά τα επενδυτικά πακέτα σε άχρηστα παλιόχαρτα 
άνευ αντικρίσµατος. Οι αρχικοί οφειλέτες οδηγήθηκαν στην πλήρη ένδεια αφού κατέλαβαν ότι 
είχαν και δεν είχαν, απειράριθµες κατοικίες εκκενώθηκαν από τους πρόσκαιρους ιδιοκτήτες τους 
και παραμένουν αδιάθετες, κολοσσιαία πιστωτικά και επενδυτικά ιδρύματα που είχαν επενδύσει 
σε προϊόντα µε αυξηµένα ποσοστά κέρδους πάνῶ στα όνειρα και τις ελπίδες των ανθρώπων 
χρεοκόπησαν, τράπεζες και χρηματιστήρια κατέρρευσαν, ενώ το κράτος έσπευσε να τους 
προσφέρει στήριξη, αιμοδοτώντας τα µε τεράστια κεφάλαια αποσπασµένα από τη φορολογία του 
πληθυσμού, για να ελεγχθεί η χρηματοπιστωτική κρίση και για να µην καταρρεύσει ευρύτερα η 
λειτουργία της οικονοµίας, µιας και κατέρρευσαν συστατικά στοιχεία της, όπως η βεβαιότητα, η 
πίστης στην κεφαλαιαγορά και η εμπιστοσύνη στο χρήμα. Και κανείς δεν µπορεί να γνωρίζει 
ακριβώς την έκταση και τη διάρκεια της. ( Τόσο η συγκυρία όσο και το προηγούμενο της κρίσης 
του 1929 μιλούν για µια μακροχρόνια περίοδο, απόλυτα συνυφασμένη µε απειράριθµες 
απολύσεις, μαζική ανεργία και ανέχεια, αντεπαναστατικά, φασιστικά και ρατσιστικά κινήματα, 
ιμπεριαλιστικούς πολέμους, μαζικές σφαγές και καταστροφές). 

Φθάνει µόνο να πούμε πως ο τοµέας της στεγαστικής πίστωσης απ᾿ όπου ξεκίνησε η 
κρίση αποτελεί µέρος µόνο της λεγόμενης εικονικής κι ἀῦλης χρηµατοπιστωτικής οικονοµίας, η 
οποία αποτελεί µια γιγαντιαία φούσκα ύψους, σύμφῶνα µε αναλυτές, 250 τρισεκατομμυρίων 
ευρώ, δηλαδή έχει μέγεθος εξαπλάσιο της λεγόμενης “Ἡραγματικής υλικής οικονοµίας”. Και από 
αυτή τη γιγαντιαία φούσκα, µε την πρόσφατη κρίση, εξαφανίστηκαν µέχρι τώρα πάνω από 6 τρις 
ευρώ κι είναι άγνωστο το μέγεθος των τελικών αλυσιδωτών απωλειών. Είναι χαρακτηριστικό ότι 
τι Σχέδιο Σωτηρίας των 15 ευρωπαϊκών κρατών της ζώνης του Ευρώ προβλέπει τη διάθεση 2 τρις 
ευρώ για τη διάσωση τῶν ευρωπαϊκών τραπεζών απὀ την κατάρρευση. ενώ το ελληνικό κράτος 
προσφέρει 258 δις ευρώ στις ελληνικές τράπεζες. 

Από την άλλη όµως, ας µην αυταπατάται κανείς και ας µην προτρέχει προφητεύοντας το 
τέλος του καπιταλισμού χωρίς να έχει εμφανισθεί στο προσκήνιο ο νεκροθάφτης του: η 
παγκόσμια επανάσταση! Η κρίση του νεοφιλελεύθερου μοντέλου όπως αυτό εμφανίστηκε στο 


μεταίχμιο των δεκαετιών του 1970-1980 δεν αποτελεί την ταφόπλακα του καπιταλισμού, και γι᾿ 
αυτό άλλωστε επιχαίρουν τα βρυκολακιασµένα φαντάσματα της νεκρό αναστηµένης 
σοσιαλδηµοκρατίας που είχαν κλειστεί στα χρονοντούλαπα της ιστορίας και θέλουν να 
επιστρέψουν αναλαμβάνοντας τη διαχείριση του κράτους και τῆς κρίσης στο ρόλο του µεσσία. Οι 
σοσιαλδηµοκράτες επιστρέφουν για να σώσουν την οικονομία της αγοράς, και το κράτος 
πρόνοιας επανεμφανίζεται μίνι και μίνι για να περιθάλψει τις τράπεζες και τους επενδυτές που 
έχασαν τα λεφτά που προσδοκούσαν να αρπάξουν από την κερδοσκοπία τους πάνῶ στην 
εκμετάλλευση του μόχθου και τῶν αναγκών δισεκατομμυρίων ανθρώπων. Η προπαγάνδα περί 
της σωτήριας επαναφοράς δήθεν του "κοινωνικού κράτους” και της σοσιαλδηµοκρατίας αποτελεί 
µια ολόκληρη επιχείρηση αποπροσανατολισμού για την απόκρυψη των πραγματικών αιτιών της 
κρίσης που οφείλεται στις ίδιες τις δοµές και τις αθεράπευτες αντιφάσεις του συστήµατος (το 
οποίο βασίζεται στη διαρκή απομύζηση και ιδιοποίηση από τους λίγους του συλλογικού 
κοινωνικού πλούτου, έτσι ώστε να παρουσιαστεί ότι πρόκειται απλώς για την αποτυχία της 
συντηρητικής πολιτικής διαχείρισης και να αποφευχθεί µια βαθύτερη, ριζοσπαστική και 
αντικαπιταλιστική κοινωνική συνειδητοποίηση. 

Ο καπιταλισμός πάντως, παρά την κρίση του και την καταστροφολογία που τη συνοδεύει, 
δεν πρόκειται, παρ’ όλες τις αντιφάσεις του, να καταρρεύσει και να εξαφανιστεί από µόνος του 
αφήνοντας ελεύθερο το προσκήνιο της ιστορίας για νέους πειραματισμούς πολιτικοοικονοµικής 
οργάνωσης της κοινωνίας µε βάση τη φαντασία της και τη δίψα της για ελευθερία. 

Και δεν πλήττεται βεβαίως ο καπιταλισμός στην ουσία του και στα θεµέλιά του από τις 
κατά καιρούς κρίσεις του και τις καταστροφές που αυτές προκαλούν κι αφήνουν πίσω τους. 
Αντιθέτως... Οι κρίσεις του, όπως µας δείχνει και η ιστορία του από τον 19’ αιώνα ἤδη, 
αποτελούν συστατικό στοιχείο της λειτουργίας του όλου συστήµατος και οἱ καταστροφές 
στοιχείο της αναγέννησής του, µιας και ουσιαστικά ο καπιταλισμός αποτελεί το κατεξοχήν 
σύστημα ανταγωνισμού, πολέμου και καταστροφής της φύσης και τῶν πόρων της. της ζωής και 
της ελευθερίας, του ανθρώπου και της κοινωνίας͵ το οποίο ανανεώνεται διαρκώς, αναγεννώµενο 
µέσα από τις στάχτες που αφήνει πίσω του. Και η µόνη περίπτωση ολοκληρωτικής 
αυτοκαταστροφής του είναι εκείνη όπου το σύστημα µε την οριακή έκρηξη τῶν αντιφάσεων του 
θα μπορούσε να συμπαρασύρει στην καταστροφή του και όλη την ανθρωπότητα, ὁπῶς στις 
περιπτώσεις ενός πυρηνικού ολέθρου που ποτέ ουσιαστικά δεν έπαψε να απειλείται ή και της 
πλήρους κατάρρευσης της περιβαλλοντικής ισορροπίας του πλανήτη, σαν αυτή που ολοένα και 
περισσότερο επαπειλείτε. 

Όπως άλλωστε έχει επισημανθεί πολύ σωστά, τα θεμέλια του καπιταλισμού δεν είνα 
στενά οικονομικά αλλά, κατά κύριο λόγο, πολιτικά, δηλαδή επιβεβλημένες σχέσεις εξουσίας 
μεταξύ διευθυνόντων και διευθυνόμενῶν ανθρώπων (και αυτό άλλωστε φαίνεται µε την 
απροκάλυπτη επέµβαση του κράτους για τη υποστήριξη του όλου συστήµατος που βρίσκεται σε 
κρίση) και µόνο σαν τέτοια μπορούν να θιγούν, να χτυπηθούν και να ανατραπούν πραγματικά, µε 
αγώνες κοινωνικούς ταξικούς σήµερα έξω από τους εξουσιαστικούς θεσμούς κι ενάντια τους, 
στην κατεύθυνση της κοινωνικής επανάστασης και του απελευθερωτικού επαναστατικού 
πολέμου που θα καταστρέψει και θα εξαφανίσει το κράτος και τον καπιταλισμό. 

